הוועדה לביטחון לאומי, כנסת 25, פרוטוקול מספר 45, 2023-06-27 00:00

צביקה פוגל: חבריי, ידידיי, שכניי, מכובדיי כולם

צביקה פוגל:  אני מתנצל קודם כל על הטרטור ועל התנועה בין שערים ובין אולמות, ככה זה כשמנסים להשיג יותר מדי ביום אחד והזמן הוא, כמו שאתם יודעים, משאב מוגבל, אבל התכנסנו ואנחנו ננהל פה דיון

צביקה פוגל:      אני רוצה להקדים ולומר כמה דברים ומיד אחרי זה אני אתן לחבר הכנסת סימון מושיאשוילי להשלים אותו כי הוא קיים את הדיון הראשון

צביקה פוגל:  הוא נתן לי את ההזדמנות לנסוע לאוסטרליה ולחבק את הנכדה החדשה שלי ומילא את מקומי והוא ניהל את הדיון הראשון, אז אנחנו ניתן לו גם להשלים פה כמה פרטים

צביקה פוגל:       אני מניח שאני לא מחדש לאף אחד שום דבר שהילולת אור החיים בהר הזיתים מתקיימת בכל שנה בט"ו בתמוז, לא רק שהיא מתקיימת, השנה, אם אני זוכר נכון, זה 280 שנה לפטירתו

צביקה פוגל:  השנה, כמו שאני מבין, צפויים להגיע לאירוע הזה הרבה מאוד אנשים, יש כאלה שאומדים את המספר ב-100,000, מה שאומר שזה האירוע השני בגודלו אחרי אירוע מירון

צביקה פוגל:  אני מניח שבגלל זה הנושא הזה הגיע לוועדה שלנו כי הוועדה שלנו גם הובילה את כל ההיערכות וההכנות לאירוע מירון

צביקה פוגל:       אני כבר אומר מלכתחילה, כשאני ראיתי את הבקשה לקיים את הדיון אצלנו לי היה ברור שהאיש הנכון או המשרד הנכון להוביל את האירוע הזה זה משרד ירושלים, לא רק בגלל שהאירוע קורה בירושלים, אלא מפני שזה המשרד שליווה אותי במירון ומכיר את כל הלקחים שהופקו מהאירועים הלא טובים שקרו לפני שלוש שנים, עם היישום שלהם בשנה האחרונה

צביקה פוגל:  חשבתי שלאור הניסיון נכון שהמשרד הזה יוביל את זה, אבל פחות נכון לרגע זה

צביקה פוגל:       אני מבין, לצערי, אדוני סגן ראש העיר ירושלים, וחבריי האחרים, שאין לנו כרגע מישהו שלוקח את האירוע על עצמו, לפחות לא מישהו שאמר לי: אני מרים יד ולוקח אחריות

צביקה פוגל:  אם המטרה של הדיון הזה בסופו של דבר היא באמת לקחת את הלקחים שיש משנים קודמות בכל מיני אירועים, ליישם אותם באירוע הזה ולקיים את האירוע הזה כך שאנחנו מבטיחים שאחרון החוגגים מגיע הביתה בריא ושלם, אז לפחות בנקודת הפתיחה הזאת אני לא יודע מי אחראי וכשאני לא יודע מי אחראי אני ממש לא יודע איך לסכם את האירוע הזה

צביקה פוגל:  אבל אני כבר אומר לך, אני לא רוצה ללכת לסיכום, אני רוצה לראות איך אנחנו כן מקיימים את האירוע הזה

צביקה פוגל:       סימון, מה עלה אצלך בדיון?      

סימון מושיאשוילי: כל מה שאמרנו בדיון, בגדול אתה סיכמת את זה, אלא מה? יש את מועצת בתי העלמין בירושלים, יושב כאן הרב קריספל

סימון מושיאשוילי:  הרב קריספל הוא האחראי, מועצת בתי העלמין היא האחראית על קיום ההילולה

סימון מושיאשוילי:  הרב אמר, שוב פעם, כמו כל שנה עומד כעני בפתח, מי יממן את זה, מי יעזור להרים את האירוע הזה

סימון מושיאשוילי:  עד לרגע זה בעצם אין אף גורם שמוכן לממן

סימון מושיאשוילי:       אני שוחחתי עם השר פרוש גם בשבוע שעבר וגם לפני שבועיים, שוחחתי היום, התקשר אליי מנכ"ל משרד הדתות, יהודה אבידן

סימון מושיאשוילי:  גם עכשיו מעדכן מנכ"ל בתי העלמין, הרב קריספל, שייתכן שמשרד הדתות ייכנס לזה?      

צוריאל ויקטור קריספל: אני אקדים ואומר, האחריות על כל בתי העלמין בירושלים היא תחת מועצת בתי העלמין

צוריאל ויקטור קריספל:  קודמי בתפקיד, הרב הלל הורביץ, איש יקר, שראה את העזובה ואת המקום הזה, יזם כמה מהלכים בשנים עברו, הוא גייס בצורה לא רשמית מכל משרד, היה חבר כנסת גפני, משרד מורשת, משרד ירושלים, כל שנה הוא גייס כסף ויצר איזה שהיא קופה של חמישה מיליון שקל שבזה הוא פשוט ה - - - מה שעשו, הציבו מצלמות של משטרה ותצפיתנים של - - - הנגישו את המקום, עשו סיורים לתלמידים, תלמידי בתי ספר, כמובן שהסיורים היו עם מדריכים, מדריכים שהוכשרו לכם

צוריאל ויקטור קריספל:  אותם תלמידים למדו בבית הספר על גדולי האומה שקבורים וטמונים בהר הזיתים, לאחר מכן באו לסיור

צוריאל ויקטור קריספל:  היו סיורים למבוגרים, היו סיורי סליחות

צוריאל ויקטור קריספל:  במקום הזה ביחד עם הקמה של כמה נקודות משטרה במקום החזיר את הציבור היהודי להר הזיתים, כך שיכולת להסתובב 24/7 בהר הזיתים

צוריאל ויקטור קריספל:       לאור מקרה מירון, הבעיה היא בהר הזיתים

צוריאל ויקטור קריספל:  דרך יריחו רחוקה מהציון כ-200 ומשהו מטר, בערך משהו כזה, המקום זרוע קברים בסיכון, אדם שלא הולך בזהירות שם יכול לשבור רגל

צוריאל ויקטור קריספל:  לכן מה שנדרש זה הנגשה מסודרת של כבישי הליכה מהכביש, מקום הפריקה של הציבור, עד לציון ובחזרה, רובם זה גשר מעגלי, מי שנכנס מפה יוצא מהצד השני כדי לא ליצור לחץ

צוריאל ויקטור קריספל:       מקרה מירון והמקרה בשנה שעברה הביאו אותנו למצב שאי אפשר לאפשר את מה שהיה, השבילים צרים וצפופים, אנשים מגיעים מצפת, שלוש שעות נסיעה, רוצה להגיע דקה, לשבת ליד הציון להגיד פרק תהלים, אומרים לו: יאללה, יאללה, צא החוצה, כי זה גורם לעיכובים והמשטרה החליטה שהיא לא נמצאת במעגל הפנימי, אלא בפאתים האחוריים ואנחנו נדרשים להביא סדרנים כמו שהיה במירון שהיה מאוד מוצלח

צוריאל ויקטור קריספל:      הערה קטנה, המפיק שלנו, הזכיין שלנו של מועצת בתי העלמין, הוא אותו זכיין שהיה במירון ושעשה את מירון, דודי, הוא אומר, הוא לא חוזר, גם אם ישלמו לו מיליון דולר, זה לא עובד

צוריאל ויקטור קריספל:  זה כעס, זה להכניס את האנשים לסטרס, הוא לא רוצה את זה

צוריאל ויקטור קריספל:  עדיף להרחיב את הגשרים משני מטרים לארבעה מטרים, לעשות במה מכובדת, שיוריד את כל הלחץ מהציון למטה כדי שאנשים יוכלו לשבת, הן גברים ונשים, כמובן בצירוף של כל הסדרנים, הדבר הזה דורש היום פי שלושה ממה שהיה כל שנה

צוריאל ויקטור קריספל:  אם בשנה שעברה זה הסתכם ב-700, השנה זה יגיע ל-1

צוריאל ויקטור קריספל: 9 מיליון מינוס פלוס כולל - - -      אני בתפקיד רק בחודש האחרון, לצערי הרב, עזבתי השנה וחזרתי, איך שנכנסתי שלחתי מכתבים לכל השרים, לכל מי שנוגע בדבר, חבר'ה, בואו תעזרו

צוריאל ויקטור קריספל:  אפילו פניתי לשר פרוש, אמרתי לו: אתה שר ירושלים, אנחנו יושבים באותו בניין, נפגשתי עם המנכ"ל שלו, עם הרמ"ט שלו, ואמרו לי: אנחנו לא יכולים לעשות חצי עבודה, אמרתי אין בעיה, קחו את כל העבודה

צוריאל ויקטור קריספל:  הכול בסדר, תעשו את זה, אני אתן לכם את כל הקרדיט, אני לא מחפש קרדיט, אני רוצה שאנשים יגיעו בבטחה ויחזרו בבטחה

צוריאל ויקטור קריספל:       אחרי הוועדה שהייתה פה, היו מכתבים שכנראה - - - שהוא רוצה שהממשלה תחליט וכו' וכו'

צוריאל ויקטור קריספל:  נכון לעכשיו לגבי התקציב עיריית ירושלים אמורה לחתום בדקות אלה על הרשאה של 300,000 שקל, כנ"ל משרד מורשת, בסך הכול זה 550, ומשרד הדתות, יותר נכון למועצת בתי העלמין, יש תקנה עם כסף ייעודי שהקצה בזמנו מתן כהנא של שני מיליון שקל, שב-300,000 השתמשו בשנה שעברה, יש 1

צוריאל ויקטור קריספל: 7 שנותרו שם בתקנה

צוריאל ויקטור קריספל:       אממה? נציג האוצר אומר: מי שמכם לעשות פעולות? אתם לא אמורים לעשות פעולות, זה לא תפקידכם, וגם ישב פה נציג משרד המשפטים, איגי פז, שאמר: רבותיי, זה תפקידה של מועצת בתי העלמין, היא צריכה להנגיש, זה תפקידה של מועצת בתי העלמין, לדאוג לביטחונם של הבאים

צוריאל ויקטור קריספל:  אם מגיעים 100,000 איש 100,000 צריכים להגיע בבטחה ולחזור בבטחה

צוריאל ויקטור קריספל:  וזה מה שאנחנו צריכים, לא יותר מזה

צוריאל ויקטור קריספל:       ברגעים האחרונים זה עושה רושם שזה מסתדר, אחרי שהיועצת המשפטית של משרד הדתות סמכה את ידה על זה והתקציבנית של משרד הדתות, ואני עשיתי התחייבות בכתב שהכסף ינותב אך ורק למטרה הזו, ללא שיתוף שום גורם פוליטי, כולי תקווה שאולי תוך כדי הישיבה נקבל את האישור הסופי ונוכל להודיע קבל עם ועולם

צוריאל ויקטור קריספל:  לצערי הרב שבוע לפני האירוע, אבל אם מגיע, כמו שציין יושב ראש הוועדה ש-100,000 איש מגיעים, זו מסה של אנשים שמישהו צריך לתעל את זה נכון

צוריאל ויקטור קריספל:       אני רוצה לשבח את המשטרה, את מפקד תחנת שלם, שעשה ישיבות מקדימות, לא אחת ולא שתיים ולא שלוש ואנחנו כל הזמן עם היד על הדופק כדי לראות שבאמת כל מה שצריך לסגור לפני כן סגרנו

צוריאל ויקטור קריספל:  יש לנו ישיבה היום בחמש, למחרת מפקד המרחב וכו'

צוריאל ויקטור קריספל:  אני תקווה שהכול יסתדר

צביקה פוגל: הרב קריספל, בוא תעשה דקה אחת הסבר לבור כמוני מה קורה ביום הזה

צוריאל ויקטור קריספל: ביום הזה, למעשה ההילולה מתפרסת על פני 28 שעות, אם ההילולה היא בט"ו אנשים מגיעים כבר בי"ד אחרי הצהריים

צוריאל ויקטור קריספל:  אנחנו ישבנו כבר עם אגד ואגד ערוכה לשנע את הציבור מנקודה אחת שנקראת תחנת האבן ברחוב שמואל הנביא, אין סוף של אוטובוסים שייצאו, המשטרה דואגת לנתב את כל הצירים ולשמור שהצירים יהיו פתוחים, לא יהיו יותר מ-4,000 איש בו זמנית במקום מהכניסה ועד היציאה

צוריאל ויקטור קריספל:  ברגע שיהיה יותר לחץ המשטרה יודעת לעצור את האוטובוסים כבר ביציאה

צוריאל ויקטור קריספל:  זאת אומרת ברגע שהגענו למסה של 4,000 איש - - -     

צביקה פוגל: 4,000 איש בבית העלמין?      

צוריאל ויקטור קריספל: בו זמנית, בבית העלמין

צביקה פוגל: מפקד התחנה, אהלן

צביקה פוגל:  שמח לראות אותך פעם נוספת

צביקה פוגל:  אנחנו יודעים לשלוט בזה שזה 4,000 ולא 6,400?      

דביר חמים: אדוני היושב ראש, קודם כל צוהריים טובים לך ולכולם

דביר חמים:  אני חושב שאנשים פה לא מבינים את גודל המאורע, גודל המאמץ של הוועדה הזאת

דביר חמים:  הדיון הזה היה צריך להתקיים לפני חודש, אנחנו כבר מאוחר מדי, בגדול מאוחר מדי

דביר חמים:  גם אם נקבל תקציב עכשיו אני לא בטוח שנוכל לעשות את זה כמו שצריך

דביר חמים:  אני עכשיו מקבל מהמהנדס של האירוע מסמכים שהם לא רלוונטיים בכלל לאירוע, של העתק-הדבר שעשו משנים קודמות, בניגוד למה שקורה בשטח

דביר חמים:  כשאני מדבר עם המכובדים, עם המפיק לצורך העניין שנקבע לאירוע, והתנאי שלי זה מאבטחים בני העדה החרדית, כדי שיוכלו לקיים את אותו שיח, כי חלק מאותם מפקחים מאוד מאוד חכמים ממירון, אומר לי המפיק, הבחור שמזרים את הכסף לא מאפשר לי להביא חרדים כי זה עולה פי שניים כסף

דביר חמים:       קטונתי לבוא ולהגיד מאיפה מגיע הכסף, אבל אני במקום של לבוא ולהגיד מה הם התנאים שלי כמפקד התחנה, או שלנו כמשטרה, לקיום האירוע ונכון לעכשיו אנחנו לא עומדים בתנאים האלה

דביר חמים:  אני חושב שצריך רגע להבין מה היה פעם ומה אנחנו רוצים היום

דביר חמים:  בשנה שעברה האירוע הזה, סליחה, אני הולך להיות קצת קיצוני, האירוע היה לא פחות משדה קרב

דביר חמים:  אני לא הייתי מפקד התחנה, אבל האירוע כשל וכשל בגדול כי תוך כדי הגעת המתפללים הראשונים עדיין עסקנו בבנייה של הגשרים ושל מתחם האירוע

דביר חמים:  תוך כדי ההגעה של האנשים

דביר חמים:       אני לא מוכן לקבל את זה

דביר חמים:  אני אמרתי שביום חמישי אני רוצה לקבל את האירוע מושלם

דביר חמים:  יום חמישי, אני מזכיר לכולם, זה עוד יומיים ואנחנו כמשטרה סיימנו עבודת מטה מאוד מאוד מוקפדת

דביר חמים:  אמר המנכ"ל, אני חרגתי ממנהגי ואולי קצת מהסמכות שלי וקיימתי עשרות טלפונים גם עם מנכ"ל מועצת בתי העלמין, גם עם מנכ"ל משרד הדתות, באופן אישי התקשרתי אליו, השיחה האחרונה שלי איתו הייתה אתמול כדי ללחוץ להסדיר את כל הנושא הזה, כי אנחנו לא שם ובגדול

דביר חמים:       היום אמור להיות אצלי בשעה חמש הצגת תכניות, מחר בשעה שמונה יש אישור תכניות אצל מפקד המרחב, בשעה שתיים אצל מפקד המחוז, ואין תכניות מבחינת המפיק

דביר חמים:  אין תכניות

דביר חמים:  אין תכניות של המהנדס, אין כלום

דביר חמים:  יש תכנית מבצעית של המשטרה שהיא מאוד מאוד מאוד סדורה, מאוד מוקפדת, ירדנו לפרטים הכי קטנים שיכולים להיות, אני יכול להגיד לכם שהמשטרה הולכת להשקיע ב-24 שעות האלה 375 שוטרים, שזה כמות אדירה של שוטרים, וכל זה כדי לממש את האחריות שלנו

דביר חמים:       ואני מזכיר שהאחריות שלי כמפקד התחנה היא שמירה על ביטחון הנפש, על הרכוש ועל הסדר הציבורי

דביר חמים:  אין לי שום אחריות להיבטי הבטיחות, אין לי שום אחריות להנגשה של המתחם ולהנגשה של האירוע לקהל, זה המפיק, אני מבין עכשיו שזה משרד הדתות, אבל אנחנו לא שם

דביר חמים:  כמו שזה קורה עכשיו אני אעלה את הדברים למפקד המחוז ואני בטוח שמפקד המחוז לא יאשר את קיום ההילולה

דביר חמים:       לכן אני חושב שאנחנו כבר בזמן פציעות וצריך לשנס מותניים ולטוס עם זה

דביר חמים:  אני קבעתי עוד הפעם היום בארבע וחצי עם המפיק, עם דודי, עם המפיק בשטח, כדי לנסות לחדד ולדייק את הדברים ככל שניתן

דביר חמים:  אני מרגיש שאני נכנס, אני עושה את הדברים בזהירות, אני נכנס לתחומים שהם לא בהכרח בסמכותי, אבל אני עושה אותם כדי לקדם את האירוע, כי התפיסה שלי היא שמדובר באירוע חג וככה האירוע הזה יהיה

דביר חמים:  אם האירוע הזה יתקיים זה יהיה אירוע חג, זה לא מלחמה

דביר חמים:  מגיע ציבור קדוש, 100,000 איש למקום קדוש, ואנחנו לא נגיע למצב ששוטרים צריכים להשתמש בכוח כדי להכניס, להוציא, לעצור, או לא יודע מה, את באי האירוע

דביר חמים:  אם הגענו לזה נכשלנו ונכשלנו בגדול

דביר חמים:       לשאלתך, אם אנחנו מסוגלים לווסת, אז התשובה שלי היא כזאת, התפיסה המבצעית שלנו אומרת ככה, המשטרה פרוסה בפאתי בית העלמין, כל מי שמטפל באירוע מבפנים זה סדרנים, מפיק ובאי כוחו

דביר חמים:  לצורך זה אני דורש 100 סדרנים בני העדה החרדית, כדי שהם יוכלו לבצע את העבודה על הצד הטוב ביותר

קריאה: כמו שהיה במירון

דביר חמים: בדיוק כמו שהיה במירון, רק התשובות שאני מקבל: אולי נביא סדרנים בני העדה המוסלמית כי זה עולה יותר זול

דביר חמים:  וברור לכולנו מה יקרה ברגע שהם יגיעו לשם

דביר חמים:  זו התפיסה המבצעית

דביר חמים:       אני ערוך בלחסום קהל במבואות, בכניסה לבית העלמין, ואני ערוך, יש לי את היכולת ושיח מול אגד לסגור את האוטובוסים או להפסיק את זרם האוטובוסים מטרמינל ההסעה לכיוון בית העלמין, לכיוון הר הזיתים, את זה אני יכול לעשות וכך נשלוט בבאי האירוע, שבסוף ייכנסו לבית העלמין כמות של אנשים בהתאם למה שיחליט מהנדס הבטיחות

דביר חמים:  עדיין הוא לא החליט

דביר חמים:  נכון לעכשיו המהנדס שולח מכתב שהצפי הוא 40,000 איש

דביר חמים:  אני מתקשר, אני אומר לו: מאיפה הבאת 40,000 איש? הוא אומר לי: זה היה בשנה שעברה, אמרתי לו: נכון, בשנה שעברה היה מדובר בביידן, בגלל זה היה 40,000 איש, אנחנו בשנה הזאת מדברים על 100,000 איש, אה, נכון, טוב, אני אשנה

דביר חמים:  זו חובבנות גרידא, לא ככה אנחנו אמורים לקבל את פני ה-100,000 מתפללים במקום קדוש

דביר חמים:  עד כאן

צוריאל פורת: היושב ראש, אני חושב שאנחנו בשנה הבאה באותו מועד, שבוע לפני ההילולה, נקיים את אותו דיון

צוריאל פורת:  אם נשים לב, מקורות המימון, 500,000 שקל, חלק עיריית ירושלים, חלק השר לענייני ירושלים, ה-1

צוריאל פורת: 7 מיליון האלה, שהמנכ"ל אמר, זה משהו שנשאר כמו קופת צדקה משנה שעברה או משנים עברו

צוריאל פורת:  אז בשנה הבאה נצטרך לאתר את אותם מיליון וחצי החסרים

צוריאל פורת:  מישהו צריך לקחת את זה באופן שנתי

צוריאל ויקטור קריספל: אני חייב לציין, יתקן אותי המת"ח אם אני טועה, שבשנה הזו שאני לא הייתי והאירועים לא היו בהר הזיתים הציבור הדיר רגליו מהר הזיתים

צוריאל ויקטור קריספל:  הר הזיתים זה הקושאן שלנו, הר הזיתים זה מזכריה הנביא עד אבשלום ועד אחרון הנקברים בימינו

צוריאל ויקטור קריספל:  אם זה לא אתר שצריך לשמר אותו וצריך לכבד אותו וצריך לתת לציבור שלנו להגיע, לא ייתכן שלפני כל לוויה אנשים בפניקה, אפשר לעשות לוויה? עושים שלוש-ארבע לוויות ביחד כדי לתגבר כוח

צוריאל ויקטור קריספל:  זה הזוי בירושלים בירת ישראל לנצח נצחים שאנחנו מתנהלים כעניים בפתח באתר לאומי היסטורי אסטרטגי מכל היבט שאנחנו רוצים

צוריאל ויקטור קריספל:  זו פשוט בושה

צוריאל ויקטור קריספל:  בושה

צוריאל ויקטור קריספל:  אני רוצה לשים שם שירותים כמו בן אדם, שירותים, מגיעה זקנה, אומרת שהיא רוצה לרחוץ - - -     

צביקה פוגל: הרב קריספל, אני מבין, האירוע הזה, אני מדבר על האירוע, עזוב רגע את האתר

צוריאל ויקטור קריספל: לא, אני רק מסביר את החשיבות

צוריאל ויקטור קריספל:  האירוע הזה נותן לנו עוצמה במקום, יש נוכחות, יש משטרה, יש ציבור

צוריאל ויקטור קריספל:  אם אנחנו שם הם לא שם

צביקה פוגל: אבל אני לא אביא 100,000 איש ולדעת שאני לוקח סיכון, זה לא יקרה

צוריאל ויקטור קריספל: ודאי

דביר חמים: סליחה, אדוני, אני רוצה להתייחס למה שאמרת

דביר חמים:  זה כן יקרה

דביר חמים:  למה זה כן יקרה?      

צוריאל ויקטור קריספל: אנשים יגיעו

דביר חמים: סליחה, רגע, אדוני המנכ"ל

דביר חמים:  כי גם אם נחליט שאין אירוע הם יגיעו ולא יהיו אוטובוסים אז הם יגיעו ברגל, ולא יהיה רגל אז הם יגיעו במוניות ואם צריך הם יגיעו גם על סוסים וחמורים

דביר חמים:  אם אנחנו לא ניערך ואם נקודת המוצא שלנו לא תהיה שהאירוע הזה יתקיים בכל מקרה אז האסון יהיה פי כמה וכמה

דביר חמים:  ולכן חייבים עכשיו, עכשיו עכשיו עכשיו, להיערך כי בכל מקרה הם יגיעו לאירוע

צביקה פוגל: יש דברים שהם בסמכותי ויש דברים שהם לא בסמכותי, כידוע לך

דביר חמים: אני אומר את מה שאני יודע

צביקה פוגל: זה בסדר, לך יש אחריות על השטח, אין לי שום ספק, וטוב שאתה רואה את זה כך, אבל בסופו של דבר אני מחפש לראות מי מנהל את כל האירוע, לא מי נותן רק חלק מהפתרון

צוריאל ויקטור קריספל: כדי שהאירוע הזה יתחיל להתגלגל צריך להוציא הזמנת עבודה

צוריאל ויקטור קריספל:  כדי להוציא הזמנת עבודה צריך שיהיה תקציב מאושר

צוריאל ויקטור קריספל:  המפיק נמצא במקום, הוא כבר עובד עם אנשי המקצוע שלו, לאף אחד אין הזמנת עבודה

צוריאל ויקטור קריספל:  דרך אגב הוא טוען שיש לו תכנית הנדסית מסודרת, מוכנה

צוריאל ויקטור קריספל:  אני אשלח לך את זה

צוריאל ויקטור קריספל:  הרגע קיבלתי ממנו

צוריאל ויקטור קריספל:  אתה אומר שזה העתק-הדבק, אוקיי, אני מסכים איתך, בסדר, אנחנו נצטרך לשבת על זה

דביר חמים: במהנדס - - -     

צוריאל ויקטור קריספל: אוקיי

צוריאל ויקטור קריספל:  המפיק, בצדק, אומר שהוא לא יוצא לדרך, לא לוקח אחריות, בלי הזמנת עבודה מסודרת

צוריאל ויקטור קריספל:  אני, צוריאל, לא יכול להוציא הזמנה לפני שהאוצר אומר לי: צורי, הנה ההרשאה

צוריאל ויקטור קריספל:  פה טמון הכלב, לצערי הרב, או טמון הבלגן

צוריאל ויקטור קריספל:  אני מקווה שעד שעות הצהריים-ערב אנחנו נהיה כבר אחרי זה

צוריאל ויקטור קריספל:  אם נספיק לעמוד בזה? אני מאמין שגם המהנדסים וגם דודי יודעים להתמודד

צוריאל ויקטור קריספל:  אני מבין שדודי כבר בשטח, מתחיל להיערך פיזית עם הציוד

צוריאל ויקטור קריספל:       אני רוצה להסביר לכם, מדובר בכמויות של טונות של ברזל שאי אפשר להנגיש אותם, לא עם משאיות ולא עם מנופים, זה הכול בידיים

צוריאל ויקטור קריספל:  הכול לסחוב, קרשים, פלטות, הכול הולך בידיים

צוריאל ויקטור קריספל:  אחרי פריקה מהמשאיות זה עבודה של חמישה ימים

צוריאל ויקטור קריספל:  אז אנחנו נמצאים כבר מה שנקרא אחרי הקשקשים

צוריאל ויקטור קריספל:  אם נגמור את זה היום אני מאמין שנגיע לאירוע בצורה מסודרת ואני רוצה להאמין שכן

צביקה פוגל: אני יוצא מתוך הנחה, בדיון הזה לפחות כרגע, ואני מקבל את הגישה של המת"ח, כי היא גישה נכונה, שאנחנו הולכים לאירוע

צביקה פוגל:  אני כבר אומר, ביום ראשון אני בא לשם לסיור, תלווה אותי, נכון?      

צוריאל ויקטור קריספל: ברוך הבא

צביקה פוגל: כל הגורמים השותפים יבואו, תיכף ניתן לכל אחד מכם לדבר

צביקה פוגל:  אנחנו נבוא לשם

צביקה פוגל:  אני אקבל את ההחלטות שם, אני לא רוצה לקבל את ההחלטות פה

צביקה פוגל:  נראה ביום ראשון מה המצב, נראה שם גם את דודו, שאני מכיר אותו ממירון, ונחליט ביחד עד כמה אנחנו יכולים לקחת סיכון ועד כמה לא

צביקה פוגל:  מקסימום משימתו של המת"ח, עם כל זה שזה לא יהיה נעים, יהיה לעצור אנשים מלהגיע לשם או להיכנס לשם

צביקה פוגל:  אני מקווה שלא, אני חושב שההילולה הזאת היא חשובה, היא חשובה לעם ישראל, היא חשובה להר הזיתים

צביקה פוגל:       אני מקבל מאוד מה שאתה אומר, הרב קריספל, אבל אני כיושב ראש ועדה, כאחד שיושב פה בכנסת, לא יכול להרשות לנו, כולנו, כל אלה שיושבים כאן, לקחת סיכון שאחד החוגגים לא יחזור הביתה בשלום

צביקה פוגל:  אני לא יכול להרשות את זה לעצמי

צוריאל ויקטור קריספל: אדוני צודק במאת האחוזים

צביקה פוגל: לי יושב פה מאחורה מירון ואני לא אחזור על האירוע הזה פעם נוספת

צביקה פוגל:  מה שאני אבקש עכשיו מהגורמים האחרים השותפים לאירוע לשמוע את חוות דעתכם, סטטוס פחות או יותר איפה אנחנו נמצאים

צביקה פוגל:  בבקשה כב"ה

ברוך יונה: לגבי תכנית הבטיחות שהוגשה, היא הוגשה ל-40,000 איש, כמו שאמר המת"ח של המשטרה

צביקה פוגל: זה היה בשנה שעברה

ברוך יונה: לא, מה שהוגש עכשיו הוגש על 40,000 איש כי הגשרים שנבנו הם מתאימים בסך הכול לתפוסה של 1,000 איש בעת ובעונה אחת, לא 4,000 איש כמו שציינו פה, 1,000 איש בעת ובעונה אחת, מבחינת רוחב הכניסות והיציאות למתחם של הבמה עצמה

ברוך יונה:       בנוסף אני אגיד, ארגון העובדים הכריז על עיצומים, אנחנו לא נוכל לשלוח אבטחה מטעמנו, לא נוכל לתת אישור סופי מטעמנו

צביקה פוגל: העיצומים לא קשורים לאירוע?      

ברוך יונה: לא, של הכבאות, אלא אם כן ניתן לפנות, ואני אומר את זה פה, לוועדת החריגים של ההסתדרות והם יחליטו שנטפל באירוע אז כמובן אנחנו נירתם ונטפל

צביקה פוגל: הרב קריספל, כבר להתחיל לעבוד על זה

ברוך יונה: וזהו

ברוך יונה:  אני אומר עוד פעם, אני מסכים עם הגישה הזאת שהאירוע יתקיים בכל מקרה

צביקה פוגל: אתם ראיתם כבר איזה שהיא תכנית בטיחות, תכנית הנדסה, משהו?      

ברוך יונה: תוך כדי הדיון הזה אני מתכתב עם האיש שלי שנמצא בשטח, שאמי מונדר, הוא מהנדס מטעמי

ברוך יונה:  הוא ראה את הגשרים, הגשרים כבר קיימים, הם הוקמו

צביקה פוגל: הוקמו גשרים של ארבעה מטרים או שני מטרים, הרב קריספל?     

צוריאל ויקטור קריספל: לא הייתי במקום, אני עדיין לא יודע

ברוך יונה: של 2

ברוך יונה: 20, יש לי תמונות, אני יכול להראות

דביר חמים: יש שני סוגי גשרים, גשר לנשים של שלושה מטרים

ברוך יונה: שהוא כניסה ויציאה

דביר חמים: של הגברים 2

דביר חמים: 20, שאת הגשר שלהם סיימו להקים, לדברי המפיק זה חורג מהתקציב שלו, מסתיים באמצע הכיכר

דביר חמים:  אני אמרתי שהגשר יגיע עד הציון

דביר חמים:  המפיק אומר שמטעמי תקציב הגשר מפסיק באמצע עד איזה שביל בטון פתלתל ומעוקל כזה שממנו יופנו האנשים, שאני לא מקבל את זה, הגשרים ימשיכו עד הציון

דביר חמים:  אמרנו שאנחנו נפגשים היום בארבע וחצי שם, אני מקווה שהמנכ"ל ייתן לנו בשורות בעניין התקציב ונוכל להתקדם

דביר חמים:       בנוסף צריך להבין שזה שינוי משמעותי, אני גם נכנס לרמה המקצועית

דביר חמים:  בעבר הייתה רק במה אחת בציון שכל מי שהגיע מגיע לציון, רוצה להתפלל פרק תהלים או שניים ואנחנו, מפאת הזמן, בגלל כמות האנשים, לא אפשרנו לעשות את זה והקצבנו 30 שניות לכל אחד והופ העברנו אותם החוצה, מי בשיתוף פעולה ומי בפחות

דביר חמים:       ישבנו השנה וחשבנו, לפני הציון הקמנו שתי במות מאוד מאוד גדולות, גם לגברים וגם לנשים, שאנחנו הולכים לכביש המוהלים לקרות אותם והם יהיו מתחמי תפילה

דביר חמים:  זאת אומרת אני מגיע, נכנס למתחם התפילה, קורא את פרקי התהלים, סיימתי, אני נכנס לציון, מנשק ויוצא החוצה

דביר חמים:  ככה אני מגדיל פי שלושה את כמות אנשים שאני יכול להכיל אותם

דביר חמים:  יגיע הרב עם החסידים שלו, ירצה להתפלל, יהיה לו מתחם עם ספסלים, מקורה, מסודר, יתפלל בשמחה רבה

דביר חמים:       אבל עוד פעם, לכל זה אנחנו צריכים שזה ייצא לפועל, זו התכנית שלנו

דביר חמים:  אנחנו רוצים שזה ייצא לפועל ואני מקווה שכך יהיה

דביר חמים:  באמת חשבנו מחוץ לקופסה איך אנחנו רוצים את האירוע הזה אירוע חג, בדיוק כמו שעשינו בהילולה האחרונה בשמעון הצדיק, זאת הייתה הצלחת שיא

צביקה פוגל: יפה מאוד

צביקה פוגל:  עוד משהו, כב"ה?      

ברוך יונה: אז אני אומר עוד פעם, הדבר העיקרי זה הנושא של ויסות קהל, לראות שלפי תכנית הבטיחות 1,065 אנשים יכולים להיות על הגשרים ובמתחם ולא 4,000 איש, ולוודא באמת שזו כמות האנשים ולא עולים יותר מזה

צביקה פוגל: יש אירוע של הדלקת אש או משהו באירוע הזה?      

ברוך יונה: לא, לא שידוע לי

צביקה פוגל: אוקיי

צביקה פוגל:  מד"א

אורי שחם: אז כמו שנאמר פה, אנחנו בקשר עם משטרת ישראל

אורי שחם:  למרות שישבנו פה בוועדה לפני עשרה ימים וכמעט אותן מילים עלו פה בפורום מאוד דומה, בראשות יושב ראש אחר, אני לא מזלזל חס וחלילה באף אחד, רק אתמול אחר הצהריים התקבלה אצלנו פנייה על האירוע

אורי שחם:  מכיוון שאנחנו בקשרי עבודה טובים גם עם הכיבוי וגם עם המשטרה אז אנחנו כבר בתהליכים ובפגישות על מנת לבנות את המתכון הנכון לאבטחה הרפואית המיטבית שתינתן שם

אורי שחם:  אני מעריך שלקראת היום אחרי הצהריים כבר תצא תכנית מסודרת למפיק, ברגע שהיא תאושר - - -     

צביקה פוגל: יש לכם כבר הערכה היום כמה ניידות, כמה חובשים, כמה פרמדיקים תצטרכו שם?      

אורי שחם: אנחנו בגדול, לפי איך שזה נראה, ולפי המסלולים אנחנו מדברים על ניידת טיפול נמרץ אחת, אמבולנס רגיל אחד, טרקטורון שייתן לנו מענה בחלק האחורי ובנוסף צוותי עזרה ראשונה גם בצד של הנשים וגם בצד של הגברים

צביקה פוגל: רגלית

אורי שחם: כן, צוותים רגליים

צביקה פוגל: אתם מעריכים שזה ייתן מענה?      

אורי שחם: בלי שום קשר לכל המעטפת שיש לי במרחב, שאנחנו מעבים את כל הכוחות שלנו

צביקה פוגל: איחוד, איך אתם משתלבים בעניין? אני מקווה שאני לא אצטרך להילחם פה כמו שנלחמתי במירון כדי ש –      

גלעד סולומון: לא, אנחנו חברים טובים, הכול בסדר

גלעד סולומון:  צוהריים טובים, אדוני היושב ראש

גלעד סולומון:  בניגוד למירון ההילולה הזאת שונה, איחוד הצלה יכול לאבטח אותה באופן עצמאי וכמובן בהתאם למפיקים, מי שהם יבחרו, אותנו או את מגן דוד אז אנחנו נוכל לאבטח את זה בצורה שהיא קלה ופשוטה

גלעד סולומון:  כמובן גם לנו יש כוחות במעטפת, בירושלים ובאזור, אז אנחנו ערוכים לכל דבר

צביקה פוגל: יש לכם כוח שיהיה שם פיזית בתוך האירוע?      

גלעד סולומון: בכל מצב אנחנו נשתף פעולה, לא משנה מי יאבטח, או אנחנו או מגן דוד, אני מאמין שאנחנו נשתף פעולה בצורה טובה

גלעד סולומון:  האחריות הבלעדית על האבטחה תהיה בהתאם למי שיזכה במכרז

צביקה פוגל: חשוב מאוד שיהיה תיאום, כי אתם עוסקים בהצלת חיים באופן ישיר

אורי שחם: אדוני היושב ראש, הערה

אורי שחם:  במרחב ירושלים במהלך שלוש השנים האחרונות שאני פה, בכל האירועים הגדולים שהיו פה, כולל לוויות גדולות ועשרות אלפי אנשים, בשלוש השנים האחרונות היה תיאום מלא בין איחוד הצלה לבין מד"א

אורי שחם:  פוליטיקה מחוץ לתחום בנושא של הצלת חיים

גלעד סולומון: מה שאורי אומר קדוש, הוא צודק, באמת היה, רק בירושלים, חשוב להגיד, תיאום מלא

קריאה: אני כחובש באיחוד הצלה חייב לומר שיש בינינו תיאום מלא, אני נהג אמבולנס

קריאה:  יש מקומות, אתה יודע, חבר'ה צעירים שמתלהבים, זה –      

צביקה פוגל: יש לי יתרון אחד עליכם, אני קצת יותר מבוגר ואולי גם טיפה יותר מנוסה וב-13 השנים האחרונות הייתי מפקד יחידת חילוץ גולן ולכל אירוע כמעט היו מגיעים גם איחוד וגם מד"א, אתם לא רוצים שאני אספר לכם על הקרבות, נכון?      

אורי שחם: אז יכול להיות שהמנהלים של הגזרות האלה, גם במד"א וגם באיחוד - - -     

צביקה פוגל: לא, קרבות טובים, שלא תבינו לא נכון, מי יגיע ראשון

אורי שחם: אם הם לא היו יוצאי גולני אז הם לא היו יודעים איך להתנהל

קריאה: אנחנו גם גולנצ'יקים

צביקה פוגל: אני שמח על שיתוף הפעולה הזה, יש בו יתרונות אדירים למי שבסוף נזקק לכם ולכן חשוב לי לראות שאתם באמת ביחד

צביקה פוגל:       יש מישהו מעיריית ירושלים? כי אני רואה שאריה ברח לי

צביקה פוגל:  חיים, קדימה

חיים נרגסי: היי

חיים נרגסי:  הייתי גם בדיון הקודם, מה שהיושב ראש שאל אותנו זה שני אלמנטים שדנו בהם, האחד זה האלמנט הבטיחותי וזה גם הוכרע על ידי משרד המשפטים שהיה פה שהאחריות הבטיחותית המלאה היא של מועצת בתי העלמין, שהם אלה שמנהלים את הקרקע ואין אחריות לעיריית ירושלים

חיים נרגסי:       למרות זה הוא שאל אם ראש עיריית ירושלים יוכל לעזור בתקצוב, אמרתי לו שבשנים קודמות העירייה עזרה בסכומים שנעים בין 200,000 ל-300,000 שקל

חיים נרגסי:  הוא ביקש שנבוא היום עם בשורה

חיים נרגסי:  גם דיברנו עם מנהל אגף מבני דת וגם עם ראש העיר, ראש העיר תקצב, היום זה עובר הרשאה תקציבית, 300,000 שקל למרות שאין לנו אחריות משפטית ואחריות לאירוע עצמו, כצעד של רצון טוב, כי בסוף האירוע בירושלים ויש לנו רצון גדול שהוא יצליח והוא כמובן חשוב ורוב המשתתפים בו הם תושבי העיר

חיים נרגסי:  אנחנו נעזור ב-300,000 שקל, אבל כמובן שהאחריות המשפטית היא של מועצת בתי העלמין

חיים נרגסי:       אני רק רוצה לציין מה שעלה פה, לגבי הכסף, וזה חשוב, זה לא קשור במישרין אליי, אבל לגבי הכסף שמחכה, חשוב שהכסף הזה ייצא

חיים נרגסי:  הכסף הזה צריך לצאת כי משרד המשפטים אמר פה באופן מפורש שהוא יכול לצאת וצריך לראות איך מוציאים אותו, כי בסוף ה-300,000 או חצי מיליון לבד לא יעזרו וצריך להוציא את הכסף ממשרד הדתות

חיים נרגסי:  פה אנחנו על חוט השערה

צביקה פוגל: עקיבא, משהו?      

עקיבא גוברין: תודה, היושב ראש

עקיבא גוברין:  קודם כל אני רוצה לשבח אותך על המסירות שלך למירון, לתקופה הזאת, באמת ראינו איך שליווית בכל התקופה הזאת מ-א' עד ת' ובאמת בסיעתא דשמיא זה היה הצלחה הגדולה ואני בטוח שגם עכשיו, כשאתה פועל למען ההילולה של אור החיים הקדוש, היא גם תצליח

עקיבא גוברין:  כשעושים את זה עם כל הלב ועם האמת מצליחים

עקיבא גוברין:       אני רוצה קודם כל לברך את צוריאל, מנכ"ל מועצת בתי העלמין, שבישר את הבשורות מבחינה תקציבית

עקיבא גוברין:  אני יכול להגיד שהשר פרוש מאוד מאוד הצטער שהוא לא יכול היה לקחת על עצמו את הנושא הזה, הוא רצה, הוא הביע נכונות, הוא שלח גם מכתב תשובה בעקבות הפנייה של הוועדה שהיא לפני כ-14 יום

עקיבא גוברין:  כמובן הוא רצה בלעדיות, לא בגלל קרדיט, בגלל האחריות, אי אפשר לקחת אחריות בלי סמכויות והוא לא יכול היה לקחת את זה

עקיבא גוברין:       גם הייתה בעיה שלא היו תקנות למועצת בתי העלמין שהם יכולים לעשות הילולה ואנחנו התבשרנו ששר הדתות, מר מיכאלי, אישר את התקנות כך שהיום גם מועצת בתי העלמין יכולים לעשות הילולות

עקיבא גוברין:  אני בטוח שצוריאל, כפי שאנחנו מכירים אותו, תמיד היה לו הצלחה בכל הפעולות שהוא עשה, שהוא גם יצליח בנושא הזה

עקיבא גוברין:  אני מקווה שמיד אחרי ההילולה הזאת כבר הוועדה תתכנס כדי לדאוג שבשנה הבאה יהיה גם כן פרויקטור רציני עם תקציבים טובים להילולה הזאת וליתר ההילולות, הגיע הזמן

עקיבא גוברין:  תודה לך

צביקה פוגל: אתם עוזרים לו תקציבית לאירוע הזה?      

עקיבא גוברין: אני יכול להגיד רק שלפי מה שאני יודע בנושא של תחבורה המשרד נכון לעזור בנושא

צביקה פוגל: הנה, קיבלת עוד כמה גרושים, הרב קריספל

צוריאל ויקטור קריספל: ראשית תודה

צוריאל ויקטור קריספל:  הנושא של תחבורה כבר מסודר, אגד מתגברת קווים, זה בסדר, אין צורך בתוספות

צביקה פוגל: אנחנו נישאר פה אחר כך, אתה ואני, ותגיד לי איפה עוד אני יכול לעזור כי אני מבין ששר המורשת נתן לך משהו

צוריאל ויקטור קריספל: נכון, אמרתי בהקדמה

צביקה פוגל: אתה יודע שהשר למורשת ואני, יש לנו איזה שהיא קרבה

צוריאל ויקטור קריספל: ייאמר לזכותו, השר מלכיאלי פנה אליו והוא מיד אישר סכום נכבד

צביקה פוגל: תחבורה, בבקשה

צביקה פוגל:  אתם אחד המוקדים המרכזיים לאירוע הזה

אוריאל צ'סטר: צוהריים טובים לכולם

אוריאל צ'סטר:  אנחנו הנחינו את חברת אגד להיערך לתגבור הקווים, קו 51א', קו שפועל מתחנת האבן במסלול מעגלי, מגיע לציר, פורק את הנוסעים, עושה סיבוב בכיכר ראס אל עמוד וחוזר לתחנה

צביקה פוגל: זאת הסעה מיוחדת לאירוע או זו נסיעת שגרה?      

אוריאל צ'סטר: זו תחבורה ציבורית מתוגברת

צביקה פוגל: תחבורה ציבורית שגרתית מתוגברת לאותו יום?      

אוריאל צ'סטר: נכון

אוריאל צ'סטר:  אני אפרט את השעות לתחבורה הציבורית, הנוסעים יודעים שהם צריכים להצטייד עם כרטיסי רב קו

אוריאל צ'סטר:  חשוב שזה גם יופיע בפרסומים כי בהילולות אחרות זה לא היה, תמיד צריך לחזור ולהדגיש את זה

אוריאל צ'סטר:  השעות שאנחנו הנחינו את חברת אגד לתגבר הן משעה שבע בערב עד השעה 00:20 בעצם עד אחת בלילה בקירוב יהיה שירות רציף

צביקה פוגל: הרב קריספל, מה שעות השיא של האירוע?      

צוריאל ויקטור קריספל: זה אחרי תיאום, זה מתואם

אוריאל צ'סטר: הקווים יתוגברו באופן מסיבי

אוריאל צ'סטר:  כשאני אומר באופן מסיבי זה גם בהתחשב בשנה שעברה וגם בהתחשב בשנים עברו, מאחר שהשנה צי הרכב של אגד לא מאפשר, אין להם יכולת להביא מפרקיות כמו שהם יכלו בשנים עברו ואנחנו הנחינו אותם לשכפל ואפילו לשלש ולרבע נסיעות בתדירות המאושרת

אוריאל צ'סטר:  זאת אומרת על כל נסיעה יהיו שלוש או ארבע נסיעות באוטובוסים רגילים

אוריאל צ'סטר:  התחבורה למחרת, ביום שלישי, תתחיל משעה תשע בבוקר, זה האפשרות בלי לפגוע בשירות הסדיר, ברצף עד השעה עשר בלילה

אוריאל צ'סטר:  לבקשת המארגנים הארכנו את זה עד לשעה עשר בלילה בהתאם לסיכום עם תחנת שלם

אוריאל צ'סטר:       מעבר לכך אנחנו כן דרשנו מהמארגנים וגם מהמשטרה לאפשר לאגד ציר פנוי, במיוחד בציר הגישה להר, אבל גם בעוטף

אוריאל צ'סטר:  מאחר שהקווים הם מעגליים, הם מסיימים וחוזרים לתחנת המוצא ויוצאים לסבב נוסף אז גם ביקשנו מהם ככל שיידרש כוח להציב סדר בתחנת המוצא או לעצור ככל שתהיה הנחיה לעצור

אוריאל צ'סטר:  וכמובן ביקשנו גם מהמפיקים שילוט והכוונה לתחנות כפי שהתבצע בהצלחה באירועים הקודמים במירון ובעזרת ה' גם השנה

צביקה פוגל: אתם מכירים את התכנית הזאת, מפקד התחנה?     

דביר חמים: כן

דביר חמים:  זו דרישה שלי

דביר חמים:  אני דרשתי שיהיה יותר מנציג אחד

צביקה פוגל: אני לאט לאט מתחיל להרגיש שאולי אני אמנה אותך אחראי על האירוע

דביר חמים: לא, לא, יש לי כל כך הרבה כובעים

דביר חמים:  אני דרשתי מההפקה מעבר להכוונה שיהיה מערך הסברה מאוד מאוד סדור לאירוע

דביר חמים:  לצערי נכון לעכשיו נאמר לי שזה לא יקרה, שוב פעם מטעמי תקציב, אבל דרשנו מערך הסברה מאוד מאוד מסודר כולל חלוקת פלאיירים, הודעות והכנה מראש לכל באי האירוע עם כל השינויים שעשינו מתוך הבנה שמי שמגיע רגוע מתנהג באופן רגוע

דביר חמים:  מאוד חשוב שיהיו נציגים מהעדה בנקודת האיסוף כדי שיוכלו לקיים את השיח הזה ולהסביר

צוריאל ויקטור קריספל: סליחה, ברשותך, אני חושב שתצא קריאה מהיושב ראש, גם למי שצריך במשרד לשירותי דת, לאשר ולדאוג שאכן זה מה שיהיה, שיהיו נציגים, סדרנים

צוריאל ויקטור קריספל:  כשאני כתבתי את זה בהערכת תקציב אמרו לי: מה פתאום, מה זה הדבר הזה? זה חשוב כי זה עבד יפה, אם יודעים לדבר עם הציבור אין ויכוח, אין שום דבר, וכמה שנדרש, כמה שצריך, להתעקש על זה

צוריאל ויקטור קריספל:  חשוב שזה ייצא מפה

דביר חמים: נושא ההסברה הוא מאוד מאוד חשוב, הוא מאוד מאוד רלוונטי, להכין את הציבור לכלל השינויים שעשינו, להכין את הציבור למה הולך להיות לו בדרך, זה חלק בלתי נפרד משלבי האירוע, להבנתי, לתפיסתי, וזה מה שאני מבקש מההפקה

דביר חמים:  זה מתחיל עוד מלפני שמגיעים לתחנת ההסעה, כשמגיע בן אדם הוא יודע שהוא מגיע והכול מסודר ומאיפה הוא מגיע ושנסיעה עולה חמישה שקלים לצורך העניין ושיש אוטובוסים לכולם ומה השעות של האוטובוסים ואיפה הוא יורד ואיפה הוא עולה

דביר חמים:  מאוד חשוב ההליך של ההסברה הזה, אנחנו יודעים שזה חלק בלתי נפרד מהאירוע עצמו

דביר חמים:       וכן, אנחנו בשיח עם אגד, כי אם חלילה נצטרך לעצור את ההיסעים להר אנחנו נעשה את זה ולא ייצאו יותר אוטובוסים

דביר חמים:  וגם שם צריך את ההסברה, שיהיה מי שיגיד לעולים, שיסביר להם למה אנחנו עושים את זה, כי אם לא הם פשוט יגיעו לאירוע ברגל

צביקה פוגל: האוטובוסים שמגיעים ומורידים את האנשים עושים את זה בתוך חניון? או בתחנה רגילה שבה חוצים כביש? איך זה מתבצע?      

אוריאל צ'סטר: התחנות המאושרות, קיימות תחנות ליד גת שמנים, בעצם בכניסה לציר, שתי תחנות, אחת בכל צד, אחת להורדה, אחת לאיסוף

אוריאל צ'סטר:  באישור התכניות הציעו לנו שהמפרץ יתפרס מהתחנה עד לשביל הירידה לציון, אני מציע שהמשטרה תיתן את ההתייחסות לגבי חציית הולכי רגל

צביקה פוגל: לא, אני אראה את זה ביום ראשון, יהיה הרבה יותר קל

צביקה פוגל:  נעקוב אחרי המסלול מרגע שבן אדם יורד מהאוטובוס ואיך הוא נכנס לאירוע

צביקה פוגל:  זה נראה לי הדבר הנכון ביותר

אוריאל צ'סטר: אדוני היושב ראש, חשוב להציף פער ששמענו כאן, שהאירוע יתחיל בשעות הצהריים

אוריאל צ'סטר:  אגד יודע להעמיד את התגבור משעה שבע בערב

צוריאל ויקטור קריספל: אנשים יורדים מהכותל ברגל

צוריאל ויקטור קריספל:  אנחנו נותנים את האוטובוסים, או אתם, ביחד כולם בתיאום משבע בערב

צביקה פוגל: שעות השיא, אני מבין, בין שבע בערב לאחת בלילה?      

צוריאל ויקטור קריספל: כן, ואולי קצת יותר

צביקה פוגל: מה יקרה אחרי כשכבר לא יהיו אוטובוסים?      

צוריאל ויקטור קריספל: אנשים יגיעו, כמו שהם מגיעים בכל שנה, בודדים

צביקה פוגל: ברכבים פרטיים וכאלה?      

צוריאל ויקטור קריספל: בזמן שהאוטובוסים בשטח לא תותר כניסה, לא של אוטובוסים של חברות פרטיות ולא של רכבים פרטיים

צוריאל ויקטור קריספל:  זה אזור סטרילי

צוריאל ויקטור קריספל:  לאחר מכן המשטרה תחליט אם היא מכניסה

דביר חמים: אנחנו ערוכים גם ללילה, אנחנו למעשה ערוכים בחמישה שלבים עיקריים, שגם בלילה אנחנו פרוסים כדי לאפשר לקלוט ולקבל את האנשים

דביר חמים:  אנחנו יודעים שיגיעו אוטובוסים גם לא של אגד, למשל היום קיבלתי טלפון מאחד העוזרים של השר פרוש שאמר לי שהם מתכוונים להעמיד אוטובוסים לאורך כל הלילה

דביר חמים:  אמרתי לו שזה לא עובד ככה, שצריך לשבת לדבר, לסגור את הדברים, זה לא זורק אמירה באוויר ובזה זה מסתיים

דביר חמים:       אבל בהכרח יש לא מעט אוטובוסים של הסקטור הפרטי שמגיעים ומגיעים גם בשעות הלילה ולכן אנחנו ערוכים גם בשעות הלילה

דביר חמים:  כמובן שהעצימות שלנו כמשטרה יורדת, הסד"כ יורד, הפו"ש יהיה הסגן שלי, הוא יתפוס את השעה הזאת, גם הגלישה שלי למאבטחים, אני לא צריך מאבטחים בלילה, אבל התאמנו את הסד"כ והפריסה והפיקוד שלנו בהתאם לשעון החיים של ההילולה

צביקה פוגל: עוד מישהו רוצה להעיר פה הערה, משהו שעוזר לי לקבל החלטות יותר טובות?      

שי גליק: כן

שי גליק:  בקצרה, אני בא להציף פה בעיה שלדעתי אפשר לפתור אותה גם בקלות, רק צריך לשים לב אליה, זה נגישות לאנשים עם מוגבלות

שי גליק:  מילא בונים גשרים, מילא בונים רמפות, אז פשוט לבדוק שזה בתקן של מוגבלות, להוסיף תא שירותים לאנשים עם מוגבלות, זה לא עולה עוד הרבה כסף

שי גליק:  החוק מחייב את זה, זה דבר ראשון, אבל עזבו שהחוק מחייב את זה, אנשים עם מוגבלות רוצים להגיע ואיך אמרת? יגיעו בכל מקרה

שי גליק:       אהבתי את המשפט הזה, אנשים עם מוגבלות יגיעו בכל מקרה, השאלה אם צריך לראות מחזות שסוחבים אנשים עם כיסאות גלגלים או שידאגו שהגשר יהיה קצת יותר גדול, שהאוהל יהיה בלי מדרגה או משהו כזה, שיהיו להם תאי שירותים

שי גליק:  זה לא עולה עוד הרבה כסף, יש מספיק

שי גליק:       אגב במירון אחד מתנאי המכרז היה לדאוג שהכול יהיה עם יועץ נגישות

שי גליק:  אז פשוט צריך לשים לב לזה, אני לא יודע, אולי זה כבר מאוחר מדי, אם זה מאוחר מדי לשים לב להבא, אבל אם זה לא מאוחר מדי כבר עכשיו

שי גליק:  אגב החוק מחייב את זה, גם מחייב את המפעיל, מחייב גם את חברה קדישא, את כולם

שי גליק:      כמו שצביקה יודע, זה שהחוק מחייב זה לא אומר שהוא קורה, אבל בכל אופן כן אני מקווה ומצפה שגם הוועדה תצא מפה עם קריאה כזאת וגם שצוריאל ישים לב לזה, תדבר מול המפיק, שישים לב למה שאפשר, בגבולות האפשר, שאנשים עם מוגבלות שיגיעו בכל מקרה שיהיה להם מסודר

שי גליק:  ואם זה באמת, אז אפשר בעלוני מידע לכתוב שיש נגישות

צוריאל ויקטור קריספל: קשה לי להאמין שיהיה אפשר לעשות את זה, יש מפלסים של הפרשי גבהים אדירים ואנחנו לא רוצים ליצור שבילים שאנשים צריכים מה שנקרא להידרדר ולהחליט קדימה, אלא יהיו רמפות בין מפלס למפלס עם מדרגות

צוריאל ויקטור קריספל:  לו יצויר שהיינו נערכים הרבה יותר מוקדם אז יכול להיות שנצטרך לעשות איזה שהוא מעבר או הנגשה לנכים

צוריאל ויקטור קריספל:  אני לא יודע להגיד שלא, אבל אני גם לא יודע להגיד שכן, לאור התוואי של השטח שם

צביקה פוגל: שי, ההערה שלך היא נכונה, אני אבדוק אותה גם ביום ראשון, נראה בדיוק מה המגבלות בעניין הזה

שי גליק: גם להבא

שי גליק:  כמו שצוריאל אומר, אולי עכשיו זה מאוחר מדי, אבל יהיו עוד שנים ויהיו עוד אירועים וצריך לשים לב כי באמת רק - - -      

צוריאל ויקטור קריספל: מקובל, אין ויכוח בכלל, זו זכות אלמנטרית

צביקה פוגל: אני הבנתי שנגזר עליי להריץ אירועים פה בטווחים קצרים, לעשות סיכום ולקוות בשנה הבאה זה יהיה יותר טוב

שבתי גרברצ'יק: אחת ההצלחות הגדולות ביותר שהיו במירון כחלק מהפקת הלקחים זה הנושא של הסברה

שבתי גרברצ'יק:  ככל שההסברה תהיה בכלי התקשורת הדתיים והחרדיים יותר מפורטת ובגדול כך יהיה לנו פחות מוקדי חיכוך, כך אנשים יגיעו, יהיו פחות עצבניים ויוכלו לעשות

שבתי גרברצ'יק:  אני עוד לא יודע מי מפרסם, זה לא המשטרה, מי מתעסק עם כל נושא ההסברה

צוריאל ויקטור קריספל: המפיק

שבתי גרברצ'יק: ומי אחראי על המסרים שייכנסו לתוך המודעה או לתוך שידורי הרדיו?      

צוריאל ויקטור קריספל: אנחנו ביחד עם המפיק

שבתי גרברצ'יק: מצוין

שבתי גרברצ'יק:  ככל שיהיה עד סוף השבוע - - -     

צוריאל ויקטור קריספל: שבתי, גדלת מאז שראינו אותך בפעם האחרונה

צביקה פוגל: הרב קריספל, מתי מתחילה ההסברה, מתי מתחיל הפרסום?      

צוריאל ויקטור קריספל: החבר'ה של הגרפיקאים כבר עובדים על תכנים, אני מקווה שלקראת סוף היום אנחנו נקבל איזה שהוא –      

צביקה פוגל: לא נשאר לנו עוד הרבה, עשרה ימים, נדמה לי, לא?      

קריאה: לא, שבוע

צוריאל ויקטור קריספל: אין לנו עדיין אישור תקציבי, אדוני היושב ראש

צוריאל ויקטור קריספל:  דודי יודע לעשות את זה גם בזמן קצר

דביר חמים: ביום שני הקרוב, לא סתם אמרתי שביום חמישי אני צריך לקבל - - -     

צביקה פוגל: טוב, בסדר

צביקה פוגל:  אריה

צביקה פוגל:  פספסתי אותך קצת, הייתי בטוח שכבר ברחת לי

אריה יצחק קינג: אני רק אומר שני דברים

אריה יצחק קינג:  אני רוצה לתת פה איזה נקודת תורפה נוספת שיש, לא יודע אם העלו אותה, זה העבודות בשער האשפות

אריה יצחק קינג:  זה עלה פה?      

צביקה פוגל: לא

אריה יצחק קינג: זה לא עלה

אריה יצחק קינג:  מה שקורה זה, צריך לדעת, היום ציר הגישה, רוב האנשים מגיעים או משער שכם, שער האריות, בעיקר בתחבורה ציבורית, עצמאית וברכבים פרטיים או ברגל מגיעים משער האשפות מהכותל

אריה יצחק קינג:  אממה? יש שם עבודות בתוואי הקטן הזה בין חניון גבעתי עיר דוד לשער האשפות

אריה יצחק קינג:  יש נתיב אחד מבוטן והעומסים, אתמול היה יום שני, היו עומסים מטורללים שם, יום שני רגיל, אני לא רוצה לחשוב מה יקרה ביום שני של אור החיים שם ואני יודע שלא ערוכים לזה

צביקה פוגל: מה אתה מציע?      

אריה יצחק קינג: שאלתי את הקבלן, בראשי, הוא עובד שם מטעם חברת מוריה של העירייה

אריה יצחק קינג:  לצערי הרב הוא גם לא יודע, הוא לא הבין את ההשלכות

אריה יצחק קינג:  אני חושב, אני מבקש ממך, דביר, זה לא בתחום שלכם, זה תחנת דוד

דביר חמים: זה גם לא המשטרה, מה משטרה יכולה לעשות?      

צביקה פוגל: לא, זה לא בתחום של תחנת שלם

צביקה פוגל:  תשאיר לי את זה

אריה יצחק קינג: אני משאיר לך

צביקה פוגל: לא, אני אמרתי לו להשאיר לי, אני משאיר לך, לא הבנת נכון

אריה יצחק קינג: אני אומר שזו נקודת ממשק בין שתי תחנות, קישלה, תחנת מרחב דוד, וזה האזור של דביר, של שלם, ושלא ניפול שם בגלל העומסים שגם ככה יהיו כי זה יום שני, ובן בנו של קל וחומר כשזה אור החיים הקדוש

אריה יצחק קינג:  זו נקודה אחת

אריה יצחק קינג:      נקודה שנייה, קודם כל אני מברך על הקיום של הוועדה הזאת, אני לא זוכר בשנים קודמות שהיה דבר כזה

אריה יצחק קינג:  אני גר בהר הזיתים 25 שנה, אני זוכר את ההילולות האלה מאז שהרב אלבז ביקש ממני לארגן לו כמה רמקולים, היו מגיעים 12,000-8,000 איש, וברוך ה', כמו שנאמר, זה הגיע קרוב למאות אלפים וזה כנראה יגיע גם השנה

אריה יצחק קינג:  אני חושב שצריך לתת את הדעת לנושא של הממשק בין התושבים הערבים שעוברים שם

אריה יצחק קינג:       אני יודע שהמשטרה כל שנה ערוכה לזה, אבל יש מקום שהוא מעבר לאזור של ההילולה, זה הכיכר של ראס אל עמוד

אריה יצחק קינג:  מה שקורה זה, אם עוברים את האזור של הקבר, מי שכן כבר הגיע עם הרכב הפרטי, עוברים ואז מגיעים לכיכר ראס אל עמוד

אריה יצחק קינג:  מה שקורה, הרבה אנשים חונים שם, בשנה שעברה זה קרה ובשנים קודמות זה קרה, אנשים חזרו והרכב שלהם היה מנותץ, היו שם גם מריבות עם הערבים שפתאום חונה להם איזה יהודי בחניון

צביקה פוגל: אריה, הבנתי

אריה יצחק קינג: אז אני מבקש שם התייחסות למה שקורה מעבר להילולה, ההשלכות

אריה יצחק קינג:  חוץ מזה תודה רבה

דביר חמים: אני מסכים עם דברי חברי אריה, ואני לא סתם אומר חברי, כי אנחנו עובדים בשיתוף פעולה מלא ואני מכיר את מה שאריה אומר

דביר חמים:  אנחנו ערוכים, ערוכים חזק, תופסים את כיכר ראס אל עמוד, תופסים את חלקת גור, עם צוותים, פריסה מאוד מאוד מעובה, 37 שוטרי מג"ב רק לטובת אבטחת האירוע

צביקה פוגל: יפה מאוד

צביקה פוגל:  ביטוח יש לאירוע הזה?      

צוריאל ויקטור קריספל: כן, זו דרישה ראשונה שלי

צביקה פוגל: יפה, סוף סוף משהו שאני לא צריך להתערב בו

צביקה פוגל:  נהדר

צביקה פוגל:  קודם כל תודה רבה על ההתייחסות שלכם שגורמת לי להרגיש תחושה יותר טובה ממה שהתחלתי את הדיון הזה

צביקה פוגל:  אנחנו הולכים בהנחה שהאירוע הזה מתקיים

צביקה פוגל:  אני אהיה איתך בקשר לראות כבר ביום רביעי-חמישי סטטוס מחר-מוחרתיים איפה אנחנו נמצאים, אני בא ביום ראשון לראות את זה, נקווה שביום ראשון אני אראה כבר דברים גמורים כדי שנוכל לשים חותמת שהאירוע הזה מתקיים

צביקה פוגל:       שני דברים לפני שאני מגיע ביום שני, האחד זה הסברה, דיברו על זה פה נכון מאוד, גם המת"ח וגם שבתי, זה עובד הכי נכון בעולם

צביקה פוגל:  הדבר השני, ואם תרצה שנדבר על זה בנפרד נדבר על זה בנפרד, אני חושב שהערובה להצלחה בסופו של דבר זה סדרנים מהמגזר

צביקה פוגל:  זאת הערובה להצלחה בעניין הזה

צביקה פוגל:  זה הוכיח את עצמו במירון, זה הוכיח את עצמו בכל מקום שבו הסדרנים יודעים לדבר את השפה של הקהל

צביקה פוגל:  ברגע שזה קורה מפלס הלחץ, הרצון לפעול, להיות, הופך להיות הרבה יותר מנותב, הרבה יותר חוקי

צביקה פוגל:  אז אנחנו צריכים לראות איך את זה אנחנו מביאים

צביקה פוגל:  המת"ח אמר 100, קלטתי נכון את המספר? בואו נראה איך אנחנו עושים את זה

צביקה פוגל:       תודה רבה, ניפגש בהילולה, ביי